Tað er Navnanevndin, sum í fyrstu syftu ger av, um nøvn, sum ikki eru á navnalistanum, kunnu verða givin. Nevndin hevur eisini til uppgávu at viðgera umsóknir um undantak frá lógarkravinum um, at navn skal vera í samljóði við føroyskar málreglur, tá ið kallað verður upp eftir fólki í ættini. Avgerðir hjá navnanevndini kunnu kærast til Útlendingastovuna. . Útlendingastovan gevur loyvi til navnabroyting við navnaprógvi, og kann biðja um tilmæli frá nevndini, áðrenn loyvi verður givið. Er ivi um, at navnið er í samljóði við føroyskar málreglur, verður málið somuleiðis lagt fyri navnanevndina til ummælis.